ประกาศสำนักงานตำรวจแห่งชาติประกาศสำนักงานตำรวจแห่งชาติเรื่องจัดตั้งสถานีตำรวจภูธรในเขตพื้นที่ตำรวจภูธรจังหวัดสมุทรปราการและในเขตพื้นที่ตำรวจภูธรจังหวัดสุราษฎร์ธานี ตามที่ได้มีพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ กฎกระทรวงแบ่งส่วนราชการเป็นกองบังคับการ หรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘ และประกาศสำนักงานตำรวจแห่งชาติ เรื่องการกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดกองบัญชาการตำรวจนครบาลและตำรวจภูธรภาค๑ ถึง ๙ ฉบับลงวันที่ ๑๐ กันยายน พ.ศ. ๒๕๕๐ และ ฉบับที่ ๒ ลงวันที่ ๓๐ ตุลาคม พ.ศ.๒๕๕๐ ซึ่งมีผลบังคับใช้ตั้งแต่วันที่ ๒๖ ตุลาคม พ.ศ. ๒๕๕๐ได้กำหนดเขตอำนาจความรับผิดชอบหรือเขตพื้นที่การปกครองให้กับตำรวจภูธรจังหวัดสมุทรปราการและตำรวจภูธรจังหวัดสุราษฎร์ธานีนั้นเนื่องจากปัจจุบันพื้นที่อำเภอเมืองจังหวัดสมุทรปราการ ซึ่งเป็นเขตปริมณฑลของกรุงเทพมหานครมีการขยายตัวของชุมชนในพื้นที่อย่างรวดเร็ว ทั้งในด้านการก่อสร้างโรงงานอุตสาหกรรมอาคารที่พักอาศัยจึงทำให้เกิดการเคลื่อนย้ายแรงงานและประชากรจากพื้นที่อื่นเข้ามาอยู่อาศัยและประกอบอาชีพในพื้นที่เป็นจำนวนมากก่อให้เกิดปัญหาทางด้านอาชญากรรมการจราจร และอำเภอเกาะสมุย จังหวัดสุราษฎร์ธานีซึ่งเป็นแหล่งท่องเที่ยวที่สำคัญและเป็นที่รู้จักกันดีทั้งภายในประเทศและต่างประเทศมีการขยายตัวทางภาคอุตสาหกรรมการท่องเที่ยวและความเจริญทางด้านเศรษฐกิจอย่างรวดเร็ว เป็นเหตุให้นักลงทุนในอุตสาหกรรมการท่องเที่ยวนักท่องเที่ยวทั้งชาวไทยและชาวต่างประเทศ ประชากรแฝง เข้ามาประกอบธุรกิจ อาชีพหรือเดินทางมาท่องเที่ยวเป็นจำนวนมาก ก่อให้เกิดปัญหาทางด้านอาชญากรรม การจราจรการเข้าเมืองโดยผิดกฎหมายเพิ่มสูงขึ้น เป็นเหตุให้สถานีตำรวจที่มีอยู่ในพื้นที่ทั้ง๒ แห่ง ไม่สามารถให้บริการแก่ประชาชนได้อย่างทั่วถึง ดังนั้นเพื่อเป็นการเพิ่มประสิทธิภาพในการรักษาความสงบเรียบร้อยความปลอดภัยในชีวิตและทรัพย์สินตลอดจนเพื่อให้เกิดประโยชน์สูงสุดต่อประชาชนในพื้นที่ที่จะได้รับการบริการจากเจ้าหน้าที่ตำรวจได้อย่างทั่วถึงจึงมีความจำเป็นที่จะต้องจัดตั้งสถานีตำรวจภูธรเพิ่มขึ้นในเขตพื้นที่ของจังหวัดสมุทรปราการและเขตพื้นที่ของจังหวัดสุราษฎร์ธานีฉะนั้นอาศัยอำนาจตามความในมาตรา ๖ แห่งพระราชกฤษฎีกาแบ่งส่วนราชการสำนักงานตำรวจแห่งชาติพ.ศ. ๒๕๔๘ และกฎกระทรวงแบ่งส่วนราชการเป็นกองบังคับการหรือส่วนราชการที่เรียกชื่ออย่างอื่นในสำนักงานตำรวจแห่งชาติพ.ศ. ๒๕๔๘ ข้อ ๓จึงออกประกาศกำหนดหน่วยงานและเขตอำนาจความรับผิดชอบหรือเขตพื้นที่การปกครองของส่วนราชการในสังกัดสำนักงานตำรวจแห่งชาติไว้ดังต่อไปนี้ข้อ ๑[๑] ประกาศฉบับนี้ให้มีผลใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปข้อ ๒ให้ยกเลิกเขตอำนาจความรับผิดชอบหรือเขตพื้นที่การปกครองของสถานีตำรวจภูธรเมืองสมุทรปราการในสังกัดตำรวจภูธรจังหวัดสมุทรปราการ และสถานีตำรวจภูธรเกาะสมุยในสังกัดตำรวจภูธรจังหวัดสุราษฎร์ธานีดังนี้(๑)สถานีตำรวจภูธรเมืองสมุทรปราการ เฉพาะ ๔ ตำบล ได้แก่ ตำบลบางปู ตำบลบางปูใหม่ตำบลแพรกษา (หมู่ที่ ๔ และ ๖) ตำบลแพรกษาใหม่ (หมู่ที่ ๒, ๓, ๕, ๖ และ ๗)(๒)สถานีตำรวจภูธรเกาะสมุย เฉพาะ ๒ ตำบล ได้แก่ ตำบลบ่อผุด และตำบลมะเร็ตข้อ ๓ให้จัดตั้งสถานีตำรวจภูธรเพิ่มขึ้นใหม่ ดังนี้(๑)สถานีตำรวจภูธรบางปู อยู่ในความปกครองของตำรวจภูธรจังหวัดสมุทรปราการและให้มีเขตอำนาจความรับผิดชอบหรือเขตพื้นที่การปกครอง ตามบัญชีท้ายประกาศนี้(๒)สถานีตำรวจภูธรบ่อผุด อยู่ในความปกครองของตำรวจภูธรจังหวัดสุราษฎร์ธานี และให้มีเขตอำนาจความรับผิดชอบหรือเขตพื้นที่การปกครองตามบัญชีแนบท้ายประกาศนี้ประกาศ ณ วันที่ ๒๐ธันวาคม พ.ศ. ๒๕๕๐พลเอกสุรยุทธ์ จุลานนท์นายกรัฐมนตรี[เอกสารแนบท้าย]๑.รายชื่อสถานีตำรวจและเขตอำนาจความรับผิดชอบ/เขตพื้นที่การปกครองในสังกัดตำรวจภูธรจังหวัดสมุทรปราการ ตำรวจภูธรภาค ๑๒.รายชื่อสถานีตำรวจและเขตอำนาจความรับผิดชอบ/เขตพื้นที่การปกครองในสังกัดตำรวจภูธรจังหวัดสุราษฎร์ธานี ตำรวจภูธรภาค ๘(ดูข้อมูลจากภาพกฎหมาย)ภูวนนท์/ผู้จัดทำ๒ กันยายน ๒๕๕๓พัสสน/ผู้ตรวจ๒๔ กุมภาพันธ์ ๒๕๕๔[๑] ราชกิจจานุเบกษา เล่ม ๑๒๕/ตอนพิเศษ ๖ ง/หน้า ๑/๙ มกราคม ๒๕๕๑